इटली से अमृतसर आयी फ्लाइट में 125 यात्री कोरोना संक्रमित मिले, मचा हड़कंप
अमृतसर एयरपोर्ट के निदेशक वी.के. सेठ ने कहा कि- एक चार्टर्ड फ्लाइट मिलान से अमृतसर पहुंची, जिसमें 179 यात्री थे। 160 लोगों का टेस्ट किया गया और 125 लोग कोरोना पॉजिटिव हैं। कुछ लोगों को यही क्वारंटाइन किया है, बाकि मरीज़ों को उनके ज़िलों में क्वारंटाइन किया जाएगा जिसके लिए टीम काम कर रही है।
पंजाब में बढ़ते कोरोना वायरस और ओमीक्रोन के बीच गुरुवार को एयरपोर्ट पर एकसाथ 125 कोरोना संक्रमित मिलने से हड़कंप मच गया। दरअसल, इटली के रोम से अमृतसर आए एक विमान में 179 में से 125 यात्री कोरोना संक्रमित मिले हैं, सभी यात्री को सुरक्षित ढंग से आइसोलेट किया जा रहा है। वहीं सभी यात्रियों के सैंपल ओमीक्रोन जांच के लिए जीनोम सिक्वेसिंग के लिए भी भेजे गए हैं। अमृतसर एयरपोर्ट के निदेशक वी.के. सेठ ने कहा कि- एक चार्टर्ड फ्लाइट मिलान से अमृतसर पहुंची, जिसमें 179 यात्री थे। 160 लोगों का टेस्ट किया गया और 125 लोग कोरोना पॉजिटिव हैं। कुछ लोगों को यही क्वारंटाइन किया है, बाकि मरीज़ों को उनके ज़िलों में क्वारंटाइन किया जाएगा जिसके लिए टीम काम कर रही है।  पंजाब में लागू किया गया नाइट कर्फ्यू, स्कूल किए गए बंदकोरोना के बढ़ते मामलों को देखते हुए पंजाब सरकार ने भी प्रतिबंध लागू किए हैं। राज्य में स्कूल, कॉलेज, यूनिवर्सिटी और कोचिंग सेंटर्स बंद रखने के साथ रात 10 बजे से सुबह 5 बजे तक नाइट कर्फ्यू लगाया गया है। राज्य सरकार का यह आदेश 15 जनवरी, 2022 तक लागू रहेगा। पंजाब सरकार की ओर से जारी आदेश के मुताबिक जिम, बार, सिनेमा, रेस्तरां और स्पा में 50 फीसदी की क्षमता के साथ ही लोगों की मौजूदगी का आदेश दिया है। इन संस्थानों के स्टाफ का पूरी तरह से वैक्सीनेशन होना भी जरूरी है। निजी और सरकारी दफ्तरों में उन्हीं कर्मचारियों की मौजूदगी रहेगी, जिन्हें कोरोना के दोनों टीके लग चुके हों।  पंजाब में बुधवार को कोरोना वायरस के 1,811 नए मामले सामने आए थे और 4 मरीजों की मौत हो गई थी। पंजाब में अब तक कुल 6,08,723 कोविड केस सामने आ चुके हैं। राज्य में COVID-19 पॉजिटिविटी रेड 6.49 प्रतिशत से बढ़कर 7.95 प्रतिशत हो गई है। वहीं राज्य में मरने वालों का आंकड़ा 16,657 पार हो गया है।देश में ओमिक्रॉन के 2,630 केसकोरोना के नए वैरिएंट ओमिक्रॉन की बात करें तो देश में इसके मामलों की संख्या बढ़कर 2,630 हो गई है। महाराष्ट्र और दिल्ली में ओमिक्रॉन के सबसे ज्यादा 797 और 465 मामले हैं, ओमिक्रॉन के 2,630 मरीजों में से 995 मरीज रिकवर हो गए हैं। देश में कोरोना वायरस तेजी से बढ़ रहा है, यहां पिछले 24 घंटे में कोरोना के  90,928 नए केस मिले हैं। इसके साथ ही इस दौरान 325 लोगों की कोरोना से मौत हो गई है। बीते बुधवार के मुकाबले गुरुवार को कोरोना के 56.5 फीसदी अधिक केस मिले।